Tobin Bell

**Tobin Bell**, oik. **Joseph H. Tobin, Jr.**, (s. 7. elokuuta 1942 Queens, New York, New York, Yhdysvallat) on yhdysvaltalainen näyttelijä. Hän on tunnettu muun muassa Jigsaw’n roolista *[[Saw (elokuvasarja)|Saw]]*-kauhuelokuvasarjassa.

## Elämä ja ura
### Lapsuus
Tobin Bell syntyi nimellä Joseph H. Tobin, Jr. Queensissa New Yorkissa ja kasvoi Massachusettsin Weymouthissa. Hänen äitinsä Eileen Bell oli brittiläinen näyttelijä, ja hänen isänsä Joseph H. Tobin Sr. perusti WJDA-radioaseman Quincyssä Massachusettsissa ja toimi kauden New Yorkin osavaltion Gloversvillen kaupungin pormestarina.

Bell opiskeli collegessa journalismia ja liberaalitieteitä aikomuksenaan ruveta kirjailijaksi ja toimia radiossa. Hän hankki maisterin paperit luonnontieteistä New Jerseyn Montclair State Universitystä ja samaan aikaan työskenteli New Yorkin kasvitieteellisessä puutarhassaa Bronxissa New Yorkissa. Hume Cronyn ja Jessica Tandy Bostonin yliopistossa innoittivat häntä aloittamaan näyttelijänuran.

### Ura

Bell aloitti näyttelijänuransa vuonna 1980, ja hänestä tuli The Actors Studion jäsen. Hän teki debyyttinsä pienessä roolissa tarjoilijana vuonna 1982 ensi-iltansa saaneessa elokuvassa *[[Tootsie – lyömätön lyyli]]*, jonka pääosassa esiintyy Dustin Hoffman. Hänen varhaisimpiin elokuviin lukeutuvat myös *[[Mississippi palaa]]*, *[[Syytön mies]]*, *[[Mafiaveljet]]* ja *[[Ruby]]* sekä vierailut televisiosarjoissa, kuten *[[Kutsukaa McCall]]*, *[[Koira haudattuna]]* ja *[[Seinfeld]]*.

Bell esittää useasti rosvoa tai sarjamurhaajaa ja on tullut tunnetuksi pehmeästä, ilmeettömästä äänestään. Hän näytteli palkkamurhaajaa elokuvassa *[[Firma (elokuva)|Firma]]* (1993) ja pommittaja Theodore Kaczynskia televisioelokuvassa ** (1996). Hänellä on ollut myös Mendozan rooli elokuvassa *[[Tulilinjalla]]* (1993) ja Dog Kellyn rooli elokuvassa *[[Nopeat ja kuolleet]]* (1995). Hän on myös lainannut ääntään Zaragozalle animaatioelokuvaan *[[Tie El Doradoon]]* (2000). Hän on tehnyt vierailuja televisiosarjoihin *[[Sopranos]]*, *[[Alias (televisiosarja)|Alias]]*, *[[Siskoni on noita]]* ja *[[24 (televisiosarja)|24]]*.

Bell on esittänyt Jigsaw-sarjamurhaajaa vuonna 2004 alkunsa saaneessa kauhuelokuvasarjassa *[[Saw (elokuvasarja)|Saw]]*. Hän myös ääninäytteli Jigsaw’n videopeleihin *[[Saw (videopeli)|Saw]]* (2009) ja *[[Saw II: Flesh & Blood]]* (2010). Bell on sittemmin esiintynyt myös muissa kauhuelokuvissa, kuten *[[Buried Alive (vuoden 2007 elokuva)|Buried Alive]]*, *[[Decoys 2]]* ja *[[Boogeyman 2]]*. Hän voitti vuonna 2006 Fangorian Chainsaw Awardin elokuvasta *Saw II*. Lisäksi hän on ollut kaksi kertaa ehdokkaana MTV Movie Awardsin kategoriassa ”paras roisto” vuosina 2006 ja 2007 elokuvista *Saw II* ja *Saw III*. Bell voitti 3. lokakuuta 2009 Chiller-Eyegore Awardin kategoriassa ”paras roisto elokuvasarjassa” elokuvasta *Saw V*. Bell on saanut myös kolme kertaa ehdokkuuden Scream Awardsin kategoriaan ”paras roisto” vuosina 2005, 2006 ja 2007.

### Yksityiselämä
Bell on kuuluisa eläinten ystävä. Hän on lainannut viittä kissaansa ja kahta koiraansa elokuviinsa. Näyttelemisen lomassa Bell työskentelee myös baseballvalmentajana. Hän harrastaa myös patikointia ja kitaransoittoa. Bell on naimisissa ja hänellä on kaksi lasta.

## Filmografia

## Lähteet

## Aiheesta muualla

* 
*